“ทรัมป์” ลั่น “เม็กซิโก” ภัยความมั่นคง! เดินหน้าขยายกรอบเวลาภาวะฉุกเฉินชายแดนตอนใต้สหรัฐฯ
“ทรัมป์” ลั่น “เม็กซิโก” ภัยความมั่นคง! เดินหน้าขยายกรอบเวลาภาวะฉุกเฉินชายแดนตอนใต้สหรัฐฯ
“ทรัมป์” ลั่น “เม็กซิโก” ภัยความมั่นคง! เดินหน้าขยายกรอบเวลาภาวะฉุกเฉินชายแดนตอนใต้สหรัฐฯ
14 ก.พ. 2563

สำนักข่าวเกียวโด รายงานว่า นายโดนัลด์ ทรัมป์ ประธานาธิบดีสหรัฐฯ ขยายระยะเวลาการประกาศภาวะฉุกเฉินแห่งชาติในพื้นที่ชายแดนตอนใต้ของสหรัฐฯ เพื่อระดมทุนสร้างกำแพงกั้นระหว่างสหรัฐฯและเม็กซิโก แม้จะไม่ได้รับการอนุมัติจากสภาคองเกรสก็ตาม
โดยเอกสารของรัฐบาลสหรัฐฯ ระบุว่า คณะทำงานของ ประธานาธิบดีทรัมป์ ได้โยกเงินมูลค่า 3.8 พันล้านดอลลาร์จากงบประมาณของกระทรวงกลาโหม เพื่อใช้ในการก่อสร้างกำแพง ซึ่งถือเป็นโครงการที่ทรัมป์จะใช้เรียกคะแนนนิยมในการเลือกตั้งสมัยหน้า
อย่างไรก็ตาม ทรัมป์ ได้กล่าวต่อสภาคองเกรสว่า วิกฤตความมั่นคงและมนุษยธรรมบริเวณแนวชายแดนตอนใต้ของสหรัฐฯ ถือเป็นภัยต่อความมั่นคงแห่งชาติ พร้อมระบุว่า สหรัฐฯควรออกมาตรการเพิ่มเติมเพื่อควบคุมการลักลอบเข้าเมืองอย่างผิดกฎหมาย รวมถึงการค้ายาเสพติดและการก่ออาชญากรรมในบริเวณดังกล่าว
ทั้งนี้ ทรัมป์ ได้ประกาศภาวะฉุกเฉินแห่งชาติในพื้นที่ชายแดนตอนใต้ของสหรัฐฯ เมื่อวันที่ 15 ก.พ. 2562 เพื่อดึงเงินจากกองทัพและแหล่งอื่นๆมาสร้างกำแพง  ซึ่งการประกาศภาวะฉุกเฉินมีผลบังคับใช้ 1 ปี